Pasveikink mirtį kitą dieną

Pasveikink mirtį kitą dieną () – dvidešimtasis filmas apie britų slaptąjį agentą Džeimsą Bondą, pasirodęs 2002 metais. Filmas, kurį prodiusavo Barbara Broccoli ir Michael G. Wilson, o režisavo Lee Tamahori, žymėjo 40-ies metų sukaktį nuo pirmojo filmo „Daktaras No“, pasirodžiusio 1962 metais. Filme esama užuominų į ankstesnius filmus bei noveles.

Filmo centre atsidūrė Šiaurės ir Pietų Korėjų santykiai ir galimo karo grėsmė.

Juosta kainavo 142 milijonus dolerių ir buvo brangiausias iki tol sukurtas filmas apie agentą 007. Nepaisant nevienareikšmių atsiliepimų, juosta surinko 431,9 milijono dolerių.

Aktoriai 

 Pierce Brosnan – agentas 007 Džeimsas Bondas
 Halle Berry – Giacinta 'Jinx' Johnson, NSA agentė, padedanti Bondui
 Toby Stephens – Gustav Graves, pagrindinis neigiamas herojus; britų verslininkas, padedantis Šiaurės Korėjai kare prieš Pietų Korėją
 Rick Yune – Zao, šiaurės korėjietis, padedantis Gravesui įgyvendinti šio užmačias
 Rosamund Pike – Miranda Frost, dviguba agentė, pradžioje padedanti Bondui
 Judi Dench – M, Bondo viršininkė, slaptosios tarnybos vadovė
 Will Yun Lee – pulkininkas Moon, Šiaurės Korėjos kariškis
 Kenneth Tsang – generolas Moon, pulkininko Moono tėvas
 John Cleese – Q
 Emilio Echevarría – Raoul, Bondo pagalbininkas Kuboje
 Samantha Bond – Miss Moneypenny, M sekretorė
 Lawrence Makoare – Kil, Graveso smogikas
 David Decio – Kil’o padėjėjas
 Michael Madsen – Damian Falco, NSA pareigūnas
 Madonna – Verity, Bondo fechtavimo instruktorė
 Rachel Grant – Peaceful Fountains of Desire, kinų agentė

Ricko Yune‘o grimavimas, kuriam buvo naudojami tikri deimantai, trukdavo iki trijų valandų .

Johnas Cleese‘as filme Viso pasaulio negana vaidino Q pagalbininką R, tačiau mirus Q vaidmens atlikėjui Desmondui Llewelynui, užėmė šio vietą.

Filmavimas 

Juostos kūrimo darbai vyko Islandijoje, Ispanijoje, Havajuose bei Jungtinėje Karalystėje.

Filmo premjeroje 2002 metų lapkričio 20 dieną dalyvavo Britanijos karalienė – pirmą kartą nuo „Gyveni tik du kartus“ pasirodymo. Iki „Kazino Royale“ išleidimo 2006 metais, „Pasveikink mirtį kitą dieną“ buvo pelningiausias serijos filmas (432 milijono dolerių) ir pagal pajamas užėmė 6-ąją vietą tarp 2002 metais sukurtų juostų.

Filmas sulaukė kontroversiškų vertinimų Azijos šalyse, ypač Šiaurės Korėjoje, kuri buvo pavaizduota kaip trokštanti karo. Filmas taip pat buvo boikotuotas dalyje Pietų Korėjos kino teatrų, o šalies Kultūros ir Turizmo ministras pavadino jį „netinkamu filmu netinkamu laiku“.

Be to, kritikos sulaukė dėl pernelyg daug reklamos filme: 20 kompanijų sumokėjo 70 milijonų dolerių, kad jų produkcija būtų paminėta filme ir tai buvo rekordinė tuo metu suma . BBC ir Reuters kompaniją pavadino Buy Another Day.

Muzika 

Garso takelį filmui sukūrė kompozitorius Davidas Arnoldas, o titulinę dainą įrašė Madonna, filme taip pat atliekanti epizodinį vaidmenį.

Apdovanojimai 

 Saturn Awards
 Pierce Brosnan – Geriausio aktoriaus nominacija
 Toby Stephens – Geriausio antrojo plano aktoriaus nominacija
 Halle Berry – Geriausios antrojo plano aktorės nominacija
 Geriausio nuotykių filmo nominacija

 BMI Film & TV Awards 
 Apdovanojimas kompozitoriui Davidui Arnoldui

 Black Reel Awards
 Halle Berry – Geriausios antrojo plano aktorės nominacija

 Empire Awards
 Rosamund Pike – Geriausia nauja aktorė
 Halle Berry – Geriausios aktorės nominacija
 Geriausio filmo nominacija
 Metų scenos (kova su kardais) nominacija

 Auksinis Gaublys
 Madonna – Geriausios dainos kino filmui nominacija

 Image Awards
 Halle Berry – Geriausia Antrojo Plano Aktorė

 Kid‘s Choice Awards
 Halle Berry nominacijos dvejose kategorijose

 MTV Movie Awards
 Halle Berry – Geriausios antrojo plano aktorės nominacija

 Motion Picture Sound Editors
Golden Reel nominacija už garso efektus

 Auksinė avietė
 Madonna – Blogiausia antrojo plano aktorė
 Madonna – Blogiausios dainos kino filmui nominacija
 Madonna – Blogiausios dešimtmečio aktorės nominacija (2010 metais)

 Satellite apdovanojimas
 Geriausos dainos nominacija

 Teen Choice Awards
 Halle Berry – Geriausios nuotykių filmo aktorės nominacija

 Visual Effects Society Awards
 John Richardson – VES apdovanojimo nominacija už geriausius modelius kino filme
 Chris Corbould – VES apdovanojimo nominacija už specialiuosius efektus

 World Stunt Awards
 Taurus Awards 5 nominacijos ir 1 apdovanojimas

Šaltiniai 

2002 filmai
Džeimso Bondo filmai
Veiksmo filmai
Jungtinės Karalystės filmai
JAV filmai